ལྕུམ་རིགས་དང་པོ།ལྕུམ།འདི་ལ་ལྕུམ་ནག་དང་ལྕུམ་དཀར་གཉིས་ཡོད།ལྕུམ་ནག་གི་རིགས་འདི་རོང་ས་རི་བྲག་གི་གསེབ་སོགས་ས་མཐོ་སར་སྐྱེ་བའི་རིགས་དང་།སྡོང་པོ་ཡུལ་སྐད་དུ་ཁོག་ཕུད་ཟེརཡོད་པ་དེ་ཡིན།འཁྲུངས་དཔེར།ལྕུམ་ནི་རྫ་བྲག་དག་ལས་སྐྱེ།།ཆེ་འབྲིང་ཆུང་གསུམ་ཡོད་པ་ཡིན།།ལོ་མས་ས་གཞི་མནན་པ་འདྲ།།སྡོང་པོ་ཁོག་སྟོང་དམར་སྨུག་རིང་།།མེ་ཏོག་དམར་པོ་སྤུངས་པར་སྐྱེ།།འབྲས་བུ་ཟུར་གསུམ་རབ་ཏུ་མང་།།རོ་ནི་སྐར་རྩུབ་བད་ཀན་སེལ།།ཞེས་གསལ་བ་འདི་ནི་ལྕུམ་རིགས་གསུམ་ལས་ལྕུམ་ཆེན་གྱི་འཁྲུངས་དཔེ་དང་དེ་ལས་ཀྱང་ཕོ་ལྕུམ་མམ་ཡང་ན།ལྕུམ་ནག་གི་སྐྱེ་སྟངས་དང་འཁྲུངས་དཔེ་དེ་གསལ་བ་ཡིན།འདི་ནི་ང་ཚོ་གཞོན་ནུའི་དུས་སུ་ཡང་ཡང་ཟོས་ཤིང་ཡང་ཡང་སྤྱད་པའི་བོད་ཀྱི་སྔོ་ལྡུམ་དམིགས་བསལ་བ་དེ་རེད།འདིའི་ལོ་མ་ཆེ་བ་དང་།སྲ་བ་སོགས་ཀྱིས་འཕྲལ་སེལ་དུ་བེད་སྤྱོད་མང་ཙམ་ཡོད་པ་སོགས་མང་མང་ལ་ངོ་སྤྲོད་མི་དགོས་པ་རེད།ལྕུམ་ཆེན་འདིའི་རིགས་ལའང་ནང་གསེས་ཀྱི་གཉིས་སྟེ།ལྕུམ་དཀར་ལྕུམ་ནག་དང་།ཕོ་ལྕུམ་དང་མོ་ལྕུམ།ར་ལྕུམ་དང་ལུག་ལྕུམ་སོགས་མིང་གདགས་སྟངས་ཀྱང་མི་འདྲ་བ་ཡིན།གོང་དུ་བཤད་པ་དེ་ནི་ཕོ་ལྕུམ་དང་།ར་ལྕུམ།ལྕུམ་ནག་ཟེར་བ་དེ་རེད།